tomron87/hebrew-wikipedia-sentences-corpus huggingface dataset:
הם הוציאו את האלבום "שוטר פושע והענק הלוחש", שכולל אלמנטים של גראנג' וטקסטים הזויים.
רבים רואים באלבום זה את אחד האלבומים החשובים של הרוק הישראלי של שנות התשעים.
הלהיטים מתוך האלבום הם "תלוי על הצלב" ו"את לא".
על אף שעל עטיפת האלבום מופיע השם "פורטיס", במהלך יחסי הציבור לקידום האלבום כינה פורטיס את להקת הליווי שלו בשם "האחים פורטיס".
בשנת 1995 הוביל פורטיס קמפיין קיצי בטלוויזיה החינוכית לעידוד הגנה מפני השמש, בשיר רוק קצר בסגנונו המוכר.
ב-1996 הוציאו האחים פורטיס (הפעם תחת שם זה באופן רשמי) את האלבום "איפה הסוסים".
האלבום, אשר כלל את השיר היחיד המצליח מתוכו "איש השיש" (עם אלי לוזון), זכה לביקורות טובות אך להצלחה מסחרית לא גדולה.
לאחר מכן עזב פורטיס את חברת התקליטים נענע דיסק.
1998: שיתוף הפעולה עם שלומי ברכה
ב-1998 חבר פורטיס לשלומי ברכה מלהקת משינה לשם יצירת אלבום בשם "רץ על הקצה" המשלב את הסגנונות המוכרים של שני המוזיקאים.
האלבום כלל ברובו בצליל נקי וקליל יותר מאשר באלבומיו הקודמים של פורטיס והוא הניב מספר להיטים, ביניהם "חול", "לפעמים", "בוסה נובה קטן" ו"משאית פיננסית".
השניים הוציאו לפני יציאתו של האלבום גרסת כיסוי ל"אשליות" של ניסים סרוסי במסגרת הפרויקט המוזיקלי "עבודה עברית", ומאוחר יותר סינגל בשם "טס במטוס סילון" העוסק בסקס וירטואלי.
שני השירים לא נכללו באלבום.
סיבוב ההופעות המשותף כלל גם גרסאות כיסוי לשירי משינה.
1999–2007: "חצי אוטומטי" ואיחוד פורטיסחרוף
ב-1999 יצאה הקופסה "אוספורטיס" הכוללת 3 תקליטורים תחת השמות "סינגלים" (אוסף סינגלים), "שלנו" (אוסף שירים בולטים עם שני שירים חדשים) ו"וגם אוסף בולים" (שירים נדירים מתקופות שונות).
"סינגלים" יצא גם בנפרד כאלבום בודד.
לכבוד האוסף פורטיס שב לשתף פעולה עם ברי סחרוף והם הקליטו יחד שלושה שירים חדשים וגם קיימו הופעת איחוד לכבוד יציאת האוסף.
לאחר מכן הופיעו פורטיסחרוף שוב יחד בפסטיבל לציון 13 שנות קיומה של נענע דיסק.
כמו כן, השתתף כשחקן בעונה הראשונה של סדרת הדרמה "שבתות וחגים", אשר צולמה בשנה זו ועלתה לשידור בכבלים בראשית שנת 2000.
בספטמבר 2001 הוקרן בפסטיבלים ובסינמטקים הסרט "1999?" בבימויו של ישראל ירושלמי, המתעד את פורטיס בצל הבחירות בשנת 1999. בנובמבר 2001 הוציא פורטיס את האלבום "חצי אוטומטי" שעליו עבד עם אייל אבן צור, סולן להקת נעליים (ששמה הוא מחווה לשיר מתוך האלבום ).
האלבום הוא שקט ומלנכולי יותר מבעבר אך בעל טקסטים מעמיקים הנוגעים באמיתות הקיום.
ברי סחרוף חזר להיות שותף להפקה וגם ליווה את פורטיס בחלק מן השירים בגיטרה ושירה, כשהדואט "הדלת" הופך ללהיט מתוך האלבום.
שיר נוסף שהצליח מהאלבום היה "משחק בקובייה".
ב-2002 יצא DVD בשם "מקרה פסנתר" המתעד את הופעתם המשותפת של פורטיס ושלומי שבן, הכוללת עיבודים לפסנתר ללהיטיו של פורטיס.
ב-2003 התאחדה מינימל קומפקט בעקבות יציאתו של אלבום אוסף משיריה ויצאה לסדרת הופעות בישראל ובאירופה.
עוד באותה שנה התארח פורטיס בשירה בהקלטת שיר הנושא לאלבומו של קובי רכט "הרגע הנכון".
ב-2004 יצא פורטיס שוב להופעות סולו, והוציא את הסינגל "שיר של ז'אק ברל".
בקיץ 2005 התאחדו רשמית פורטיס וסחרוף והופיעו יחד עם ההרכב הישן של פורטיסחרוף שכלל את יובל שפריר, ז'אן ז'אק גולדברג וגיל סמטנה.
ב-2006 יצא האלבום החדש של פורטיסחרוף שנקרא "על המשמרת" הכולל את הלהיטים "חדשות מהירח", "בסוף של יום", "להתעורר" ו"תחת אש" אשר שימש גם כשיר הנושא של סדרת הטלוויזיה "פרשת השבוע".
גולת הכותרת של סיבוב ההופעות שליווה את יציאת האלבום היה מופע איחוד גדול, על במה אחת, עם להקת משינה בסתיו 2006 באמפי-פארק רעננה.
בשנת 2007 הוענקו לפורטיס וסחרוף פרסי אקו"ם לשנת תשס"ו על הישג מוזיקלי שנתי ועל הלחנה בעבור האלבום "על המשמרת".
באותה שנה גם יצא לסיבוב הופעות בשם "פורטיסחהקול - סיבוב במקום" עם עידו אגמון, יובל שפריר וגיל סמטנה.
2008–הווה: 30 שנה ל"פלונטר", האלבום המשולש ועוד
בינואר 2008 התקיימו שתי הופעות לציון 30 שנה ליציאת אלבום הבכורה "פלונטר" בהשתתפות אמנים מן הזרם המרכזי ואמנים מוכרים פחות, ביניהם פורטיס עצמו, מים חמים, נקמת הטרקטור, משינה, כנסיית השכל, יוסלס איי.די, קרוזנשטרן ופארוחוד ושלומי שבן.
באותה שנה יצאה מהדורה מחודשת של האלבום.
בהמשך השנה פורטיס נענה לפנייתו של הזמר הצעיר והמתחיל ג'וני גולדשטיין להתארח בהקלטת השיר "קרנפים".
השיר יצא כסינגל באוגוסט 2008 ואת מילותיו כתב פורטיס יחד עם דן תורן כ-18 שנים לפני כן (מלבד בית נוסף שכתב גולדשטיין).
בנוסף לכך, בשנת 2008 עבד פורטיס על יצירה הנקראת "התדר" אשר היא פסקול למופע של להקת מחול גרמנית אלטרנטיבית.
בדצמבר 2008 הוענק לפורטיס תואר עמית כבוד של בית הספר סם שפיגל לקולנוע ולטלוויזיה, "על אנרגיה עוצמתית, מוזיקלית ובימתית, ששינתה את פני הרוק הישראלי; על התעוזה והעיקשות להפוך את השוליים למגדלור; ועל ההשראה שהעניק למוזיקאים ולאמנים, באישיותו הבלתי מתפשרת וביצירתו המהפכנית, משנות ה-70 ועד היום".
בפברואר 2009 הוציא פורטיס, עם להקתו הכוללת את גיל סמטנה, עידו אגמון ויובל שפריר, אלבום משולש בשם "פורטיס משולש" הכולל 18 שירים, ביניהם הלהיטים "בלונדיניות על אוטוביאנקי" ו"יער ישראלי".
בסוף 2010 הפיק פורטיס את רוב שירי האלבום "זרים במאה ה-21" של קוואמי והחלבות.
ביניהם השיר "תסחטי אותי", שאותו כתב פורטיס יחד עם קוואמי והשתתף בו בשירה.
השיר היה אחד הסינגלים שקדמו לאלבום, ואחד המצליחים ביותר מתוכו.
במרץ 2011, התארח פורטיס בעונה השנייה של תוכנית הטלוויזיה של להקת Red Band, איתם ביצע, בין השאר, את השירים: "רד מעל מסך הטלוויזיה" וחידוש לשיר, "Reflections Of My Life" (במקור של להקת ה"מרמלדה").
בהמשך אותה השנה, בחודש ספטמבר, יצא אלבום האולפן ה-11 של פורטיס, שנקרא "החבר אני".
באלבום, בהשראת הממציא הסרבי ניקולה טסלה, פורטיס מלווה שוב בלהקתו הכוללת את גיל סמטנה, עידו אגמון, יובל שפריר ואיל יונתי.
הסינגל הראשון מתוך האלבום, שיר הנושא "החבר אני", יצא ביולי 2011, שזכה להצלחה.
סינגל נוסף שהתפרסם מהאלבום הוא "מקום בראש" שגם זכה להצלחה.
החל מאוקטובר 2013 השתתף פורטיס כשופט בעונה הראשונה של התוכנית אקס פקטור ישראל ששודרה בערוץ 2 וכן גם בעונה השנייה (2015), שבה היה השופט בנבחרת הבוגרים וכללה את המתמודדת דניאל יפה, אשר הייתה זוכת העונה.
ביוני 2014, הופיע פורטיס כמופע החימום בהופעתם של להקת הרולינג סטונז בישראל, במופע שנערך בפארק הירקון.
באביב 2015 יצא יחד עם ברי סחרוף לסיבוב הופעות איחוד נוסף של הצמד פורטיסחרוף.
באוגוסט 2015 יצא אלבומו "תולדות הכותרת", אשר הופץ בפורמט דיגיטלי וכתקליט ויניל בלבד (הראשון של פורטיס אשר הופץ בפורמט זה מאז "להתראות בחלומותי" מ-1992).
לאלבום קדם הסינגל "מעיר נעלמים" בחודש יוני באותה השנה.
לאחריו בחודש אוגוסט יצא כסינגל גם שיר הנושא "תולדות הכותרת", ובאוקטובר יצא הסינגל "לקשקש בזנב", אשר לווה בקליפ באנימציה.
ב-18 ביוני 2017 הוציא בסרטון בפייסבוק את שירו הראשון "הצדפה המהבהבת" לקראת אלבומו "מדור פיות".
השיר זכה לביקורות חיוביות וכבר באותו היום הושמע בגלגלצ.
ב-13 באוגוסט 2017 הוציא גם את הסינגל "סאניאסי" מתוך אותו אלבום, אשר יצא בספטמבר 2017. האלבום יצא גם במהדורת תקליט ויניל.
ב-2018 זכה בפרס מפעל הפיס לאמנויות על שם לנדאו.
בקיץ 2021, הצמד פורטיסחרוף הופיע בסבב הופעות.
בין היתר הוא הופיע בתיאטרון קיסריה וזו הייתה הופעתם המשותפת הראשונה באמפי זה.
בשנת 2024 קיים מספר הופעות מיוחדות לרגל יום הולדתו ה-70, וכן העלה את המופע "הנה בא השקט" (על שם שירו מתוך האלבום "להתראות בחלומותי"), הכולל שירים מכל הזמנים בעיבודים מיוחדים עם כלי מיתר.
בדצמבר באותה שנה הוציא את הסינגל "הגרסה החדשה".
רמי פורטיס היה נשוי במשך כ-30 שנה (1982-2012) למנכ"לית להקת בת שבע לשעבר, נעמי בלוך-פורטיס ולהם שני ילדים.
אשתו וילדיו ליוו אותו בשירה בשיר "דישנובה" שחותם את האלבום "חצי אוטומטי".
בנו הבכור, גיא, מלווה אותו בגיטרה בסיבובי ההופעות משנת 2011.
שם אלבוםשנת יציאהשותפים1פלונטר19782סיפורים מהקופסא1988ברי סחרוף3להתראות בחלומותי1992ברי סחרוף4שוטר פושע והענק הלוחש1994האחים פורטיס5רץ על הקצה1998שלומי ברכה6חצי אוטומטי2001אייל אבן צור7פורטיס משולש20098החבר אני20119תולדות הכותרת2015גיא מר, ברי סחרוף, יובל בנאי10מדור פיות2017
פורטיסחרוף הוא צמד מוזיקלי המורכב מברי סחרוף ורמי פורטיס הנחשבים לשניים מאמני הרוק הבולטים בישראל.
שם האלבוםשנת יציאההערות11990כשהגיטרה מנסרת את הלילה1992אלבום הופעה2על המשמרת2006
שם האלבוםשנת יציאההערות1ז'אן קונפליקט19882בהופעה1989אלבום הופעה
פוריין אפייר הוא הרכב בו היו חברים רמי פורטיס וברי סחרוף, אשר פעל משנת 1989 עד שנת 1990.
שם האלבוםשנת יציאה1East On Fire1989
מינימל קומפקט היא להקת רוק אלטרנטיבי ישראלית שהוקמה בתל אביב ופעלה באירופה בשנות השמונים.
חלום כחול (גרסת רדיו) (פורטיסחרוף, 1989)
הפסיכולוג אמר (האחים פורטיס, 1995)
אשליות (עם שלומי ברכה, 1998)
טס במטוס סילון (עם שלומי ברכה, 1998)
מקרה פסנתר (במשותף עם שלומי שבן, 2002)
רמי פתוח (מוכר גם בשם "רמי קומבינציה") הוא משחק קלפים בו יוצרים סדרות על פי חוקי המשחק רמי, אלא שיצירת הסדרות מתבצעת על השולחן המשותף ולא בהסתר, כך שקיימת דינמיקה פעילה יותר בין השחקנים.
בהכנה למשחק קובעים סדר בין המשתתפים, מחלקים לכל משתתף 14 קלפים, ומשאירים את יתר הקלפים בקופה.
ניתן לצרף מספר חבילות קלפים, אם יש משתתפים רבים.
כל שחקן בתורו חייב לבצע פעולה אחת לפחות: הורדת קלף (אחד לפחות) או משיכת קלף מן הקופה.
הורדת קלף יכולה להתבצע באמצעות הורדת סדרה שלמה, על ידי הוספתו לסדרה קיימת, או על ידי ביצוע שינויים בלתי מוגבלים בסדרות שעל השולחן.
בכל מקרה, בסיום התור על שולחן המשחק להישאר חוקי.
בסדרה חוקית יש שלושה קלפים לפחות.
סדרה חוקית יכולה להיות מאחד הסוגים הבאים:
כל הקלפים מאותו סימן ומקיימים רצף עולה.
הקלפים מסימנים שונים, אך בעלי אותו ערך.
לכל שחקן חייבת להיות לפחות סדרה אחת מכל סוג .
קיימות גרסאות שונות של המשחק, לכן על השחקנים להחליט בטרם יתחיל המשחק על התשובות לשאלות הבאות:
האם מותר לשחקן לאסוף אליו מן השולחן קלפים, שלא הניח באותו תור?
האם ג'וקר שומר על התפקיד שקיבל כאשר הניחו אותו לראשונה עד סוף המשחק (או עד שהוא נאסף, אם מותר לאסוף קלף מן השולחן), או שהוא יכול לקבל כל תפקיד במהלך המשחק?
האם סדרה בה אס משמש כמספר 1 וגם כמספר 14 בו זמנית היא סדרה חוקית?
המנצח הוא השחקן שסיים את קלפיו ראשון.
רמי סערי (נולד ב-17 בספטמבר 1963) הוא משורר, מתרגם ועורך ישראלי.
בעל תואר מוסמך מאוניברסיטת הלסינקי בבלשנות שמית ובמדעי השפות והתרבויות האורליות.
עבודת הדוקטור שכתב בתחום הבלשנות באוניברסיטה העברית התמקדה בתורת הצורות של השפה המלטזית.
הדוקטורט ראה אור בהוצאת כרמל כספר בשם "מילות היחס המלטזיות" (2003).
נולד בפתח-תקוה בשנת 1963. כשהיה תינוק, טס עם אימו לבואנוס איירס שבארגנטינה, וכשהיה בן ארבע, שבה המשפחה לישראל.
סערי סיים את לימודיו בבית הספר העממי פיק"א ובתיכון ברנר שבפתח תקווה.
הוא קיבל את תעודת הבגרות כשהיה בן שש-עשרה, ועד גיוסו לצה"ל התנדב בקיבוץ מעברות.
שלושה חודשים לאחר שהתגייס לצבא, קיבל פטור משירות מחמת אי-התאמה ונסע לפינלנד בעקבות אהבתו לשפה הפינית, שלמד בעצמו בתקופת התיכון.
הוא מוסמך אוניברסיטת הלסינקי בבלשנות שמית ובמדעי השפות והתרבויות האורליות (אורליסטיקה), ובעל תואר דוקטור בבלשנות מהאוניברסיטה העברית בירושלים.
עבודת הדוקטורט שלו התמקדה במלטזית וראתה אור בספר "מילות-היחס המלטזיות" (הוצאת כרמל, 2003).
סערי תרגם לעברית לפי שעה מאה ושניים ספרים מאלבנית, מאסטונית, מהונגרית, מטורקית, מיוונית, מספרדית, מפורטוגזית, מפינית ומקטלאנית, ובדרך כלל ליווה את תרגומיו במבוא או באחרית דבר לקוראים העבריים.
שיריו שלו תורגמו לשפות הבאות: איטלקית, אלבנית, אנגלית, אסטונית, גרמנית, הונגרית, יוונית, יפנית, מקדונית, סלובנית, ספרדית, פורטוגלית, פינית, צרפתית, קטלאנית, רוסית ושוודית.
בשנת 1999 תרגם בשביל תיאטרון הבימה את המחזה "מכתב אהבה" מאת פרננדו ארבאל, ולימים נכלל תרגום זה בספר "בעל בבל" שראה אור בהוצאת כרמל.
סערישימש מתרגם הבית של הוצאת כרמל בין השנים 1998 ו-2008, ובין השנים 2005 ו-2014 ערך את סדרת "צפון" בהוצאת הקיבוץ המאוחד.
בין השנים 2003 ו־2006 שימש עורך לאומי של הדפים הישראליים באתר השירה הבינלאומי.
מלבד שירים ותרגומים שראו אור בספרים, אחדים משירי סערי ומתרגומיו פורסמו בכתבי עת (למשל יצירות מאת אני סומרי, דימיטרה כריסטודולו, פרה רובירה, דימיטר פוינאקו וסוטיריס טריוויזאס) ובאתרי אינטרנט (למשל יצירות מאת נסי לרה, סטרטיס פסכליס ופאנוס קיפריסיס).
במקביל לעבודתו בכתיבה ובתרגום עסק סערי במשך שנים רבות גם בעריכה ובהוראת שפות.
מפרי עטו תורגמו לעת עתה מעברית שמונה ספרי שירה לשפות הבאות: אחד לאלבנית, ארבעה ליוונית, אחד לספרדית, אחד לפורטוגלית ואחד לפינית.
חתן פרס ראש הממשלה לסופרים עבריים פעמיים (1996 ו-2004)
פרס טשרניחובסקי מטעם עיריית תל אביב על תרגומו לספר "פלטרו ואני" מאת חואן רמון חימנס (2006)
פרס שר המדע והתרבות על האנתולוגיה "עמוק בלב היער" משירת סירקה טורקה (2007)
פרס אסרף מטעם האקדמיה ללשון העברית על שירתו ועל תרומתו הייחודית להעשרת מאגר הספרות המתורגמת לעברית (2010).
תואר דוקטור לשם כבוד מהאוניברסיטה הפתוחה לשנת 2024 על תרומתו המיוחדת בתחום הספרות ואמנות התרגום.
גברים בצומת, ספרית פועלים (1991)
מסלול הכאב הנועז, הוצאת שוקן (1997)
הספר החי, הוצאת הקיבוץ המאוחד (2001)
כמה, כמה מלחמה, הוצאת הקיבוץ המאוחד (2002)
השוגון החמישי, הוצאת הקיבוץ המאוחד (2005)
טבעות השנים, הוצאת הקיבוץ המאוחד (2008)
מבוא לבלשנות מינית, הוצאת כרמל (2013)
בני קוואפיס ונכדיו, הוצאת כרמל (2015)
מסרים מלאכפתליסטן, הוצאת כרמל (2016)
דוקטור יוספה והפתגמים מטיילים בים התיכון, הוצאת כרמל (2019)
אנזימים בנפש וימים כתיקונם, הוצאת כרמל (2021).
על מפתן אינסוף הזמן, הוצאת רימונים (2024)
+רשימת תרגומיםשםמאתשם במקורשפת המקורמתרגמים נוספיםהוצאהשנהההפוגהמריו בנדטי Mario Benedetti: La treguaספרדית הוצאת עם עובד1996פטר אסטרהאזי Esterházy Péter: A szív segédigéiהונגרית הוצאת שוקן1996זאת שממולמאקיס ציטאס Μάκης Τσίτας: Πάτυ εκ του Πετρούλαיוונית הוצאת ידיעות אחרונות1997טאבוטימו ק.
משל התאנה מאת הלנה יגב-מור, סדרת "צפון", הוצאת הקיבוץ המאוחד, 2008.
שמחה ארורה מאת יאן הנריק סוואן, Jan Henrik Swahn: Den förbannade glädjen, משוודית: רות שפירא, סדרת "צפון", הוצאת הקיבוץ המאוחד, 2009.
שנה גורלית מאת אלכס מאייר, Alex Mayer: Auschwitz,le 16 mars 1945, מצרפתית: תרצה דביר, יד ושם, 2009.
אדם בכל דרכיו מאת אברהם שביט, יד ושם, 2009.
וירא אלוהים כי רע מאת אוטו וייס, Otto Weiss: I viděl bůh,že je to špatné, מצ'כית: רות בונדי, יד ושם, 2009.
יומן עדות מאת רמון ראול למבר, Raymond-Raoul Lambert: Carnet d'un témoin, מצרפתית: עדה פלדור, עריכת תוכן: ירחמיאל כהן, עריכת לשון: רמי סערי, יד ושם, 2010.
ימי חורבן מאת רז סגל, יד ושם, 2011.
שקר קטן מאת ראיה סיקינן, Raija Siekkinen: Pieni valhe, מפינית: דנה שולגה-רז, סדרת "צפון", הוצאת הקיבוץ המאוחד, 2011.
נפילים על פני הארץ מאת אולה אדורט רלווג, Ole Edvart Rolvaag: Giants in the Earth, מאנגלית: יהודית בן-צבי הלר, סדרת "צפון", הוצאת הקיבוץ המאוחד, 2012.
מחשבות צימאון מאת אורי אורלב, הוצאת צלטנר, 2013.
הצבע השמיני מאת שלומית כהן-אסיף, הוצאת צלטנר, 2013.
הפרת סדר מאת בעז יניב, פרדס, 2013.
צימאונות רבים, אסופה דו-לשונית עברית והונגרית: ארבעים משוררים ישראלים במקור ובתרגום, תרגמו: אורי אסף (משורר בהונגרית) ויאנוש מרנו, ערך וצירף מבוא: רמי סערי, הוצאת קליגרם, בודפשט, 2016.
חסד ויערות – אסופת משוררים פינים צעירים מאת רמי סערי, הוצאת כרמל, 2020.
אספת עם בנפש אחת - פרננדו פסואה וההטרונימים מאת תרצה פרויס-יעקבסון, הוצאת כרמל, 2021.
כובעים וכפפות - אסופת משוררים אסטונים צעירים מאת רמי סערי, הוצאת כרמל, 2021.
רמי קלינשטיין (נולד ב-10 בנובמבר 1962) הוא זמר-יוצר, מלחין, פזמונאי ומפיק מוזיקלי ישראלי.
קלינשטיין נולד בניו יורק, ארצות הברית ועלה לישראל בגיל 6. עוד טרם התפרסם עסק במוזיקה, וב-1978, בעודו בתיכון, הקים קלינשטיין להקה בשם ליקוי חמה יחד עם ירמי קפלן, אשר למד שנה מעליו בבית הספר אליאנס תל אביב.
בשנת 1980 התגייס לצה"ל, והיה למנהל המוזיקלי של הלהקה הצבאית "צה"ל 80", בה היה גם חבר לצידם של אשתו לעתיד ריטה והזמרות שלווה ברטי וחני דינור.
בשנת 1983 יצר, יחד עם יוריק בן דוד את פסקול הסרט "הפנימיה", ובסוף אותה שנה הלחין את רוב שירי הלהקה הצבאית "צה"ל 84", שבה היו חברים בין היתר יובל זמיר, אופירה יוספי ואורנה דץ (כהן דאז).
ב־1984 הלחין את פסקול הסרט "זעם ותהילה" בבימויו של אבי נשר.
פרסומו הגדול הגיע בשנת 1985, כאשר הלחין את שירו של יורם טהרלב "עוד לא תמו כל פלאייך", שהפך ללהיט בביצועה של להקת פיקוד הצפון עם הסולנית יסמין גמליאל (שאחר כך הייתה חלק משלישיית הבנות "מנגו").
באותה שנה אף הפיק ועיבד את אלבום הבכורה של דני בסן.
הפריצה הגדולה, הן של קלינשטיין והן של ריטה, הגיעה בשנת 1986 עם הוצאת אלבומי הבכורה של שניהם - "ביום של הפצצה" של רמי, ו"ריטה" של ריטה.
"ביום של הפצצה" נחשב לאחד האלבומים המצליחים ביותר של קלינשטיין, ונכללו בו הלהיטים: "זמן גשום", "את שרה ברדיו", "אש", "שבועה" בדואט עם ריטה, "במקום שבו אני עומד", "הניחי לי", "ביום של הפצצה" ו"שיר מדבר".
בגרסת ה־CD נכלל השיר "אורה" אותו הלחין קלינשטיין למילים של שמעון גלבץ וגם גרסת כיסוי של השיר "ככה את רצית אותי" של להקת תמוז כבונוס.
בעקבות הצלחת האלבום, יצא קלינשטיין לסיבוב הופעות בשם "אש על הבמה".
אלבום הבכורה של ריטה כלל בעיקר שירים שהלחין ועיבד קלינשטיין, הבולט ביותר מביניהם הוא "שביל הבריחה", איתו הגיעה ריטה למקום הרביעי בתחרות הקדם-אירוויזיון באותה שנה והופעתה שם עוררה עניין ציבורי עקב שמיטת הכתפייה אותה לבשה ריטה.
בנוסף הלחין קלינשטיין לאלבום את רוב השירים, ביניהם "שיר אהובת הספן", "עבד של הזמן", "בגידה" ו"לקבל ולתת".
בשנת 1988 יצא האלבום העברי השני של ריטה, "ימי התום", אשר גם בו היה קלינשטיין המלחין והמעבד העיקרי.
באותה שנה הפיק קלינשטיין את סיבוב ההופעות של גידי גוב "דרך ארץ", בו גם שר חלק משיריו.
באלבום שיצא בעקבות המופע, שר קלינשטיין את "הניחי לי" לבד, ואת "ככה את רצית אותי" יחד עם גוב.
סוף שנות השמונים ותחילת התשעים
בשנת 1989 יצא האלבום השני של קלינשטיין, "על הגשר הישן", בו ניסה לראשונה את כוחו ככותב שירים.
באלבום הופיעו הלהיטים "על הגשר הישן", "אף פעם","מה קרה לחלום", ו"מותר לך ליפול", אך הוא זכה להצלחה פחותה בהרבה מקודמו.
באותה שנה הלחין קלינשטיין לריטה את השיר "מחול מטורף", וללהקת "מנגו" את שירה הידוע ביותר, "גרה בשינקין".
בשנת 1991 יצא אלבומו השלישי, "אהביני", עם קרדיט ביצוע ל"קלינשטיין והמועצה".
"המועצה" הייתה להקת הליווי של קלינשטיין, אשר כללה את ליאור יקותיאלי בגיטרה, בנצי גפני בבס, ואלון הלל בתופים.
בהמשך עזב גפני, ובמקומו הצטרפו ששי מזרחי בבס, ועובד אפרת בגיטרה.
באלבום בלטו שיר הנושא, "אין כמוה", "קר שם בחוץ", חידוש לשיר "זמר אהבה לים", והלהיט הגדול ביותר, "צעיר לנצח", שירו של בוב דילן שתורגם על ידי יאיר לפיד והולחן על ידי קלינשטיין.
האלבום נחשב למצליח יותר מקודמו.
בשנת 1992 הלחין את השיר עניין של זמן למילים שנכתבו על ידי אהוד מנור לבקשת מפיקי הסדרה עניין של זמן.
את הלחן לשיר כתב קלינשטיין לפי בקשתו של גידי גוב מבצע השיר.
במאי 1993 יצא האלבום הרביעי של קלינשטיין שוב בצירוף קרדיט משותף עם "המועצה", בשם "במסיבה אצל גידו".
האלבום, שרוב שיריו היו בעלי תוכן למבוגרים חל כישלון מסחרי, ופרט לשיר "חוץ ממך כלום" לא הפכו שירי האלבום ללהיטים.
בגרסה המקורית של הסינגל "חוץ ממך כלום" הופיעה השורה "כי הארץ מתפתחת כמו הזין שלי", שצונזרה (עם הצליל האלקטרוני "ביפ") בכל השמעה של השיר.
גם השיר "בן אלף זונות" שהופיע באלבום נפסל לשידור (ובניגוד ל"חוץ ממך כלום", השיר צונזר במלואו).
ב-1994 הפיק את המופע המשותף של גידי גוב ושל יהודית רביץ, "מופע משותף מאוד", בעקבותיו הוקלט החידוש הידוע של השניים לשירה של רביץ "באה מאהבה", בעיבודו של קלינשטיין.
באותה שנה השתתף קלינשטיין מספר פעמים בתוכניתו של גוב "לילה גוב", ושר עם גוב ורביץ את "שיר אהבה" של עפרה פוקס, ויחד עם גוב את עיבודו ל"האהבה הראשונה" של "החלונות הגבוהים".
הוא גם עיבד מספר שירים לתוכנית, ביניהם "על קו הזינוק" של החברים של נטאשה, "בגלל הרוח" של שלומי שבת, ו"שיר אחרי מלחמה" של אריק איינשטיין.
רוב נגני התוכנית היו חלק מלהקת "המועצה", בהם אלון הלל בתופים, ליאור יקותיאלי בגיטרות ויוראי אורון בבס.
באוגוסט 1994 הוציאה ריטה את אלבומה "אהבה גדולה", אך הפעם קליינשטיין רק הלחין בו חמישה מהשירים ואת ההפקה המוזיקלית עשה לואי להב.
בשנת 1995 הוציא קלינשטיין את אלבומו המצליח ביותר - "תפוחים ותמרים".
תפוחים ותמרים, שיר הנושא של האלבום, למילותיו של איתן נחמיאס גלס, היה ללהיט, וזכה בתואר "שיר השנה" במצעד הפזמונים העברי השנתי של רשת ג' לשנת תשנ"ה.
פרט לשיר הנושא, בלטו באלבום גם השירים "הבוקר את הולכת", "קרוב אל לבך" ו"שמש".
האלבום הפך בתוך חצי שנה לאלבום פלטינה, הגיע עד למכירות של 150,000 אלבומים ונחשב עד היום לנמכר ביותר של קלינשטיין.
בשנת 1996 יצא אלבום אוסף של קלינשטיין, לכבודו הקליט ביצוע משלו לשיר "עוד לא תמו כל פלאייך" וגרסאות חדשות לשירים "על הגשר הישן" ו"צעיר לנצח".
אלבום זה היה למצליח מאוד אף הוא, ונמכר ביותר מ-100,000 עותקים.
באותה שנה יצא אוסף גם לריטה - "תחנות בזמן", שבו הופיעו בעיקר שירים אשר לא הופיעו באלבומיה הקודמים.
בין השירים באלבום היו "מחול מטורף", "חזיון מקומי", "שירת הסירנה" ("אל תפחד"), "שרה ברחובות" (איתו ייצגה את ישראל באירוויזיון 1990) ו"ארץ מולדת", כולם בלחניו של קלינשטיין.
קלינשטיין גם הלחין שיר שכתבה ריטה במיוחד לאלבום, "עד שתעזוב".
בשנת 1997 יצא אלבומו השישי של קלינשטיין, "כל מה שתרצי", בהפקתו המוזיקלית של אלון הלל.
בין השירים בלטו "תשארי עוד קצת", "נוצה לתמיד", "הים כבר לא", "שלושה שוטרים" ושיר הנושא, אשר זכה בתואר שיר השנה במצעד הפזמונים השנתי של רשת ג' לשנת תשנ"ז.
בעקבות הצלחת האלבום יצא קלינשטיין לסיבוב הופעות מצליח.
בשנת 1999 יצא אלבומה של ריטה תפתח חלון, בו חזרה לשתף פעולה עם קלינשטיין.
בין שירי האלבום התפרסמו בעיקר שיר הנושא, "או שכן או שלא", ו"המכתב הראשון".
קלינשטיין השתתף בדואטים "בערב יום העצמאות" ו"זמן".
באותה שנה הלחין לחברתו ללהקה הצבאית חני דינור את השיר "הנשכחות", למילים של לאה גולדברג.
השיר הופיע באלבומה של דינור "חני דינור", שיצא באותה שנה.
באביב 2000 הוציא קלינשטיין את אלבומו "תגיד את זה", בו ניכרו השפעות מזרחיות וים תיכוניות, לצד עיבודי דאנס מערביים.
את רוב שירי האלבום כתב קלינשטיין בעצמו, כולל שיר הנושא (אותו ביצע בדואט יחד עם ריטה) ו"מאוחר או מוקדם".
שירים נוספים מפורסמים מהאלבום היו "כשאני רוקד איתך", "הדמעות של אתמול", ו"תנענעי אותי".
את שיר הסיום של האלבום שרו בתו משי וחברותיה.
יבגני לויטאס, קלינשטיין, והמתופף אלון הילל עיבדו את שירי האלבום.
באותה שנה יצא גם הדיסק "פטר והזאב וקרנבל החיות", ובו הקריא את הסיפורים "פטר והזאב" ו"קרנבל החיות" כשברקע עיבודיו ליצירות המוזיקליות הקלאסיות שחוברו לסיפורים.
בקיץ 2001 יצאו רמי וריטה במופע משותף מצליח מאוד, שתועד והפך לאלבום כפול.
מהמופע התפרסמו בעיקר החידושים המשותפים שלהם ל"ימי התום" ול"שביל הבריחה", עם קטע ראפ אשר נכתב על ידי סאבלימינל.
בנוסף, שרו השניים במופע את שירו של ז'אק ברל "אל תלכי מכאן", בתרגומה של נעמי שמר.
באותה שנה ביצע קלינשטיין את השיר "יום כזה" באלבום "תולדות המים" של דני סנדרסון.
בשנת 2002 יצא קלינשטיין במופע המצליח "מופע הפסנתר", אשר רץ עד שנת 2003. באותה שנה, עם הקמתו של ערוץ 10, קיבל קלינשטיין תוכנית אירוח בה אירח מוזיקאים, אך עקב הבעיות שליוו את הערוץ עם הקמתו, התוכנית ירדה לאחר זמן קצר כמו תוכניות רבות אחרות בערוץ החדש.
בשנת 2003 הוציאה ריטה את אלבומה "חמצן", בו הלחין ועיבד קלינשטיין חלק מהשירים, כולל הלהיטים "לאלף נמר" ו"אתה בכל זאת" ("עלית לי בזיכרון").
בסוף אותה שנה הלחין קלינשטיין את השיר "כמו ששיר נוגע" למילותיו של יעקב רוטבליט, אותו ביצעה נינט טייב לאחר זכייתה בתחרות "כוכב נולד" הראשונה.
קלינשטיין אף השתתף בתוכנית והכין את שלושת המתמודדים, שירי מיימון ,שי גבסו ונינט לקראת הגמר ואף הוסיף לחן משל עצמו אל תוך הלחן המקורי של "ים של דמעות"
בסוף שנת 2004 הקליט קלינשטיין את השיר "רוחות מלחמה", אותו כתב והלחין לסדרה "מילואים".
כמה חודשים לאחר מכן יצא אלבומו התשיעי, "הרבה פנים".
באלבום בלטו גם שיר הנושא, "משהו טוב" ו"שיר מקומי".
האלבום כלל גם גרסה עברית לשירו של ז'אק ברל "Amants de vingt ans", הידוע בתרגומה של נעמי שמר כ"אהבה בת עשרים".
קלינשטיין שר את השיר בתרגום מחודש, של ארז ברזוליק, אשר קרא לו "שיר האוהבים".
לאלבום צורף דיסק בונוס ובו הקלטות שונות של קלינשטיין משנים קודמות, כולן דואטים בהופעה חיה.
בין היתר נכללו בו "צליל מיתר" עם אייל גולן, "טיפת מזל" עם זהבה בן ו"תמיד אהבה" עם עברי לידר.
בשנת 2006 שימש קלינשטיין כמעבד והמנהל המוזיקלי של המחזמר "הלהקה", אשר הועלה בתיאטרון "הבימה",בו השתתפו שירי מימון, מוקי וזמרת אלמונית בשם קרן פלס.
ב-31 באוגוסט 2006, בעצרת להחזרת שלושת החיילים החטופים אהוד גולדווסר אלדד רגב וגלעד שליט, ביצע קלינשטיין את השיר "זה לא נגמר", שנכתב במיוחד עבור הערב.
השיר, שכתבה רחלי שביט והלחין קלינשטיין, קרא לשובם של החטופים הביתה, והוקלט במטרה לחזק את החטופים ובני משפחותיהם.
בתחילת 2007 פרץ סכסוך כספי בין ריטה ורמי קלינשטיין לבין חברת "הליקון", והשניים החליטו להפסיק את התקשרותם עם החברה, ולעבור לחברת "הד ארצי".
בינואר 2008 יצא אלבומה של ריטה "רמזים".
קלינשטיין הלחין חמישה משירי האלבום, בהם "אחרי שאהב" למילים של יהונתן גפן ו"היינו גדולים" שכתבה רחלי שביט.
באותה שנה הקליט קלינשטיין גרסת כיסוי לשירה של להקת רוקפור "הכעס", עבור הפרויקט "עבודה עברית".
במרץ 2009 הוציא קלינשטיין את אלבומו הראשון בחברת "הד ארצי", "שיר חשוף".
לאלבום קדמו הסינגלים "אלוהי הדברים הקטנים" ו"אלה החיים שלי", שלא זכו להצלחה גדולה.
לאחר צאת האלבום יצא כסינגל השיר "שיר חשוף" שכתב יאיר לפיד.
האלבום זכה לשבחי הביקורת אך לא להצלחה מסחרית מיוחדת.
באותה שנה חבר קלינשטיין ללהקת סינרגיה, לסיבוב הופעות שתוצאתו הייתה אלבום משותף בשם "סינרגיה אקוסטית" שיצא בספטמבר 2009. האלבום כלל עיבודים אקוסטיים לשיריה של סינרגיה, וכן לשירו של קלינשטיין "קרוב אל לבך".
בשנת 2010 יצא האלבום ההופעה הכפול של קלינשטיין "Live" בלייבל של ארומה מיוזיק, שהורכב משני תקליטורים שתיעדו שתי הופעות שקיים במועדון "זאפה" בדצמבר 2009. ההופעה הראשונה הייתה בליווי להקת "המועצה", והשנייה של קלינשטיין לבדו עם פסנתר.
לאלבום צורפו שלושה שירים חדשים שהלחין קלינשטיין למילותיו של יאיר לפיד, "פעם אחת בחיים", "הישראלי האחרון" ו"עברו שנתיים".
בשנת 2010 הוציא את השיר "גיבור".
לאחר מכן הוציא סינגלים נוספים: "לעולם לא חולף" ו"למחול לסלוח".
בשנת 2012 החל קלינשטיין להשתתף בתוכנית "The Voice ישראל" כ"מנטור".
באותה שנה יצא אלבומו "סיטואציה מורכבת", בהפקתו המוזיקלית של עופר מאירי.
מבין שיריו הצליחו במיוחד השירים "רוצי קטנה", שהלחין קלינשטיין למילים של אדמית הראל, וכן הגרסה המחודשת לשירו "שריטות", ששר בדואט עם אפרת גוש.
עוד שירים שיצאו לרדיו: "מפתן ביתך", "שום דבר", "עדיין קיימת".
בחודש אוקטובר של אותה שנה, קלינשטיין ורחלי שביט חברו יחד ויצרו 20 שירי ילדים שהיוו בסיס לסדרה "מקס ומוזה", אשר שודרה בערוץ לוגי.
במרץ 2014 הוציא קלינשטיין את אלבומו "מתנות קטנות", ששיר הנושא שלו "מתנות קטנות" (מילים: נועם חורב) זכה להצלחה רבה ולגרסאות כיסוי בקרב הציבור הישראלי.
עוד סינגלים שהתפרסמו: "דרך כל האהבות" - שהפך ללהיט, "תמר ואני", "בגן העדן", "בוקר טוב ילד" ו"יש כאלה".
ביוני 2015 הוציא קלינשטיין את אלבומו "אנשים טובים".
מתוך האלבום יצאו הסינגלים: "אנשים טובים", "בינו לבינה" ו"יום שלא יחזור".
השיר "אנשים טובים" הגיע למקום הרביעי במצעד השבועי של מדיה פורסט.
בנובמבר 2015 התארח בספיישל בתוכנית "בית ספר למוזיקה", במהלך הספיישל, עבד קלינשטיין עם התלמידים ושר איתם דואטים.
ב-2014 החל לעבוד עם קרן פלס על פרויקט משותף.
ב-15 בדצמבר 2015 יצא הסינגל הראשון מהאלבום, עד אשר ישוב.
ב-1 בפברואר 2016 יצא הסינגל השני מהאלבום, "לחיות".
האלבום המשותף של השניים יצא ב-3 בפברואר 2016 ונקרא "רמי קלינשטיין קרן פלס".
השניים יצאו לסיבוב הופעות משותף שהחל בהופעה בהיכל התרבות בתל אביב ב-10 בפברואר 2016. בהמשך הוציאו אלבום הופעה משותף אשר הוקלט בהופעותיהם בהיכל התרבות ובקיסריה.
ב-2016 השתתף קלינשטיין בעונה השנייה של התוכנית הדוקו-ראליטי "היחידה" בערוץ HOT3.
ביולי 2017 שידר לרדיו את השיר "בסוף כולם חוזרים הביתה" שילווה אלבום אוסף חדש.
בדצמבר 2017 הוציא את השיר "תמיד אלייך" כסינגל שני בדואט עם יונתן רזאל שמופיע אף הוא באלבום האוסף.
בפברואר 2018 הוציא לאור את השיר "לאהבה בסוף נשוב" כסינגל לרדיו.
ב-9 ביוני 2018 חגג קלינשטיין 30 שנות קריירה במופע חדש ואנרגטי עם הרכב נגנים משובח.
מופע הבכורה נערך בהיכל התרבות ובו אירח את דויד ברוזה ועילי בוטנר וילדי החוץ.
באוגוסט 2018 הוציא לרדיו את השיר "תפוז שקיעה" שיצא כסינגל רשמי.
במרץ 2020 בעקבות התפרצות נגיף הקורונה בישראל הלחין את "שיר עידוד לכל מי שנמצא בבידוד" בהפקת תיאטרון הבימה, את הסרטון ערכה שיר מוסן.
במאי 2020 יצא לאור אלבומו של הזמר טל סונדק "שירתם" שקלינשטיין הלחין והפיק מוזיקלית את כולו ואף מבצע בדואט עם סונדק את "פרידה" שהלחין למילותיה של נעמי שמר.
באלבום טקסטים של גדולי המשוררים (אהוד מנור, חיים חפר, מאיר אריאל, נתן יונתן ונעמי שמר) שהולחנו לראשונה.
לאחר 14 שנות הפסקה, הופיע ביוני 2021, במופע משותף עם ריטה, במסגרת סבוב הופעות חדש.
בשנת 2023 הוענק לקלינשטיין פרס אקו"ם על מפעל חיים ע"ש אהוד מנור.
ביולי 2025 הוציא את שיר האהבה למדינה "מחר חדש" אשר כתב לו יפתי והלחינו יחד.
רמי קלינשטיין בהופעה, ספטמבר 2023
ב-1979 הכיר קלינשטיין את ריטה, כאשר הגיעה לבלות ב"עיר הנוער" והוא הופיע באותה עת על הבמה.
ב-1992 נולדה בתם הבכורה הזמרת, השחקנית והמדבבת משי קלינשטיין, וב-2001 נולדה בתם השנייה נועם, זמרת ופסנתרנית.
בספטמבר 2012 נישא קלינשטיין בשנית לאלכס אילן, הצעירה ממנו ב-25 שנה.
בשנת 2021 יצא לשווקים ספר פרי עטו של קלינשטיין שנקרא "שמיל הפיל" בהוצאת הספרים "קוראים".
רמי קלינשטיין קרן פלס - 2016
רמי קלינשטיין קרן פלס ההופעה - 2016
בסוף כולם חוזרים הביתה - 2018
רמי צור (נולד ב-23 בפברואר 1977) הוא קיאקיסט ישראלי-אמריקאי.
צור נולד בארצות הברית ואומץ על ידי משפחתו הישראלית כשהיה תינוק, הוא החל להתאמן בשייט קיאקים בשנת 1987, בשנת 1995 הוא השתתף באליפות העולם לצעירים שנערכה ביפן ודורג במקום הרביעי.
צור הבטיח את מקומו במשלחת הישראלית לאולימפיאדת סידני, הוא התחרה יחד עם רועי ילין בקיאק זוגי למרחק 1000 מטרים ודורג במקום ה-13 ובקיאק זוגי למרחק 500 מטרים שבו דורג במקום ה-16.
לאחר שלא מצא את עצמו את מבחינה מקצועית בישראל צור חזר לארצות הברית והחל להתחרות למענה, בשנת 2002 הוא זכה במדליית זהב בתחרות גביע העולם שנערכה בגרמניה באותה שנה באליפות העולם בסביליה הוא סיים במקום השישי.
צור הבטיח את מקומו במשלחת האמריקאית לאולימפיאדת אתונה, הוא התחרה בקיאק יחיד למרחק 500 ודורג במקום העשירי.
לאחר האולימפיאדה צור נפצע בעמוד השדרה וכתוצאה מניתוח הוא היה מושבת למשך שלושה חודשים.
צור ניצח במבחנים האמריקאים בשנת 2006 ובשנת 2007 והבטיח את מקומו במשלחת האמריקאית לאולימפיאדת בייג'ינג.
רחמים עבוד-לוי (נולד ב-16 בדצמבר 1955), הידוע בשם רמי לוי, הוא איש עסקים ישראלי, בעל השליטה ברשת המרכולים "רמי לוי שיווק השקמה", ברשת הסלולרית הווירטואלית רמי לוי תקשורת, בחברת רמי לוי נדל"ן וברשת המרכולים ובתי הקפה "קופיקס".
כמו כן, לוי מחזיק בכ-76% מחברת התעופה ישראייר.
לוי כיהן בשנים 2003–2018 כחבר במועצת עיריית ירושלים מטעם סיעת "ירושלים תצליח" בראשות ראש העיר ניר ברקת.
רמי לוי נולד כבן שני למשפחה ממוצא כורדי מאורפה שבטורקיה שעלתה לירושלים.
אבי סבו נמנה עם מייסדי שכונת נחלת ציון.
אביו, מרדכי, היה לוחם בלח"י.
אמו, יפה, הייתה עקרת בית וגידלה את ששת ילדי המשפחה.
עקב הדיסלקסיה שממנה סבל, הושאר לוי בכיתה ד' שנה נוספת ומשכשל במבחן הסקר בסוף כיתה ח' ובמבחני הקבלה לפנימיית מכמורת, עבר לבית ספר מקצועי שבמסגרתו החל לעבוד בגיל 14 בתפעול מריצות בעיר העתיקה של ירושלים עבור העירייה.
את דרכו העסקית החל לאחר שהשתחרר מצה"ל ב-1976, בחנות קטנה ברחוב השקמה שבשוק מחנה יהודה, מחסן בגודל 38 מטר רבוע, שבעבר הפעיל סבו.
מתוך התבוננות בקהל הלקוחות המקומי, זיהה לקוחות פרטיים רבים שחיפשו לרכוש מוצרים אצל סיטונאי המזון, אך נדחו כיוון שלעסקים לא הייתה יכולת להתמודד עם מכירה קמעונאית.
לוי בחר לנקוט אסטרטגיה של מכירה ברמת מחירים נמוכה במיוחד ללקוחות אלו, ללא רווחיות.
עם הזמן יצר קשרים ישירות עם הספקים, מה שאפשר לו להרוויח את פערי התיווך.
הוא הגדיל את שטח החנות מ-40 מ"ר ליותר מ-100 מ"ר, ולאחר שנתיים החל לשווק גם למסעדות, לבתי מלון וללקוחות עסקיים אחרים.
ב-1981 פתח חנות נוספת בשכונת רמות אלון ששטחה כ-200 מ"ר.
את חנות הענק הראשונה שלו פתח לוי ב-1992 בשכונת תלפיות, ובהמשך הרחיב את הפעילות במתכונת זו של חנויות דיסקאונט גדולות.
ב-2016 כללה הרשת 30 מרכולים בישראל, שהיוו כ-9% מנתח השוק.
הרשת הייתה השלישית בגודלה במדינה.
בירושלים תפסה הרשת כ-20% מנתח השוק.
בשנת 2007 הנפיק לוי את "רשת חנויות רמי לוי שיווק השקמה 2006 בע"מ" בבורסה לניירות ערך בתל אביב.
הכנסות החברה באותה שנה הסתכמו במעל 689 מיליון ש"ח, וב-2008 צמחו לכ-945 מיליון ש"ח עם רווח נקי של כ-50 מיליון ש"ח.
באותה שנה נמכרו עשרה אחוזים מהחברה לבית ההשקעות "פסגות".
ב-2010 נרשם גידול נוסף בהכנסות, לכ-1.7 מיליארד ש"ח.
אסטרטגיית הפעילות של הרשת, הדוגלת בסל מוצרים זול במיוחד, הביאה את לוי לעימותים מול ספקים כמו זכיינית קוקה-קולה בישראל, החברה המרכזית לייצור משקאות קלים, שסירבה למכור לרשת את מוצריה, עד שנאלצה לחזור בה עם התערבותו של הממונה על ההגבלים העסקיים.
עימותים מתוקשרים היו מול רשתות המזון הגדולות, תחרות שהתבטאה במלחמת מחירים אגרסיבית ובמבצעים כמו קילוגרם בשר עוף בפחות משקל אחד (אסטרטגיית לוס לידר).
באוגוסט 2009 רכש לוי את מפעל עוף העמק, שעמד לפני סגירה.
בספטמבר 2010 הקימה החברה שבשליטתו את חברת רמי לוי תקשורת, לאחר שקיבלה רישיון ממשרד התקשורת להיות מפעיל רשת סלולרית וירטואלית (MVNO).
ללוי פעילויות עסקיות נוספות בתחום הנדל"ן בישראל ובבולגריה ובתחום הביטוח, שאליו נכנס בסוף 2011. בין השאר רכש את פרויקט הולילנד בירושלים ב-2010, וקיבל אישור לבניית שלושה מגדלים נוספים במתחם, ביולי 2021.
בין שנת 2003 לשנת 2018 כיהן לוי כחבר מועצת עיריית ירושלים מטעם רשימת ירושלים תצליח בראשות ניר ברקת.
ב-2015 הדליק משואה בטקס הדלקת המשואות ביום העצמאות.
ביולי 2018 פורסם כי הוא שיאן החיסורים מישיבות המועצה (עשר מתוך 18).
במרץ 2017 פסק בית הדין האזורי לעבודה בבאר שבע כי לוי וחברת "שיווק השקמה" שבבעלותו פעלו במכוון לפגיעה בהתארגנות עובדים בחברת הבת "ביכורי השיקמה".
עקב זאת הוטל על לוי ועלהחברות שבשליטתו לשלם להסתדרות החדשה פיצוי בסך מיליון וחצי ש"ח – הסכום הגדול ביותר שנפסק בישראל בגין פגיעה בהתארגנות עובדים.
בחודש ספטמבר 2017 נעצר לוי ונחקר ביחידת להב 433 בחשד לעבירות מרמה והפרת אמונים.
על פי פרסומים, החקירה התמקדה בחשד שלוי התחמק מתשלום מיליוני שקלים כהיטל השבחה בנוגע לבניית קניון מבשרת שבבעלותו, בזכות קשריו עם ראש מועצת מבשרת ציון, יורם שמעון.
בדצמבר 2017 הודיעה המשטרה על סגירת התיק, משום שלא נמצאה תשתית ראייתית לביסוס החשדות.
בשנת 2018 הפך לבעל השליטה ברשת קופיקס וברשת גוד פארם.
ב-2020 רכש את רשת הממתקים "שווייצריה הקטנה".
בכל סניפיו הקים לוי בתי כנסת לרווחת הקונים והעובדים, ובזה הוא תולה את הברכה בעסקיו.
בשנת 2022 זכה בפרס ירושלים לחיזוק ההתיישבות מטעם ערוץ 7, בשל פעילותו העסקית ביהודה ושומרון.
בינואר 2021 רכש לוי 76% ממניות ישראייר תמורת 162 מיליון שקל, והפך לבעל השליטה בה.
לאחר הרכישה הפסיק את טיסות החברה בשבתות וחגים.
ביולי 2025, הצטרפה רמי לוי אנרגיה לשוק ספקי החשמל הפרטיים בישראל.
באוגוסט 2025 הטילה רשות ניירות ערך על לוי קנס של 250 אלף ש"ח (בנוסף לקנס של קנס של 1.4 מיליון ש"ח על חברת "שיווק השקמה" וקנס של 200 אלף ש"ח על סמנכ"ל הכספים בחברה) בעקבות דיווח מטעה ברבעון הראשון של 2023.
לוי מתגורר בירושלים, נשוי לעדינה, המשמשת גזברית קבוצת "שיווק השקמה", ואב לארבעה.
בתו הגדולה היא יפית לוי-אטיאס, אשת עסקים והבעלים של רשת "יפיז אופנה", חברת בת של "שיווק השקמה".
בשנת 2025 מונתה למנכל"ית קבוצת רמי לוי שיווק השקמה".
רמי כץ (נולד ב-20 ביולי 1947) הוא פסיכולוג התפתחותי, מומחה לליקויי למידה ותפקוד, הפרעת קשב וריכוז ובעיות ויסות חושי.
מפתח גישת ה-NDFA - הגישה הנוירו-התפתחותית-תפקודית.
רמי כץ נולד בתל אביב, שם גדל והתחנך עד לבגרותו המאוחרת.
שירת בצה"ל כמראיין במדור הפסיכוטכני, תחילה בבסיס קליטה ומיון בטבריה, ולאחר מכן בבסיס קליטה ומיון בתל אביב.
במהלך המילואים עבר כץ קורס קצינים ושירת כקצין בריאות הנפש במיל'.
במהלך שנות ה-70 למד לתואר ראשון בפסיכולוגיה ופילוסופיה באוניברסיטת תל אביב, ולאחר מכן סיים שם תואר שני בפסיכולוגיה קלינית והתפתחותית.
בין השנים 1970-1979 הרצה כץ באוניברסיטת תל אביב בקורסים במגמת ריפוי בעיסוק בבית הספר ללימודי המשך ברפואה שבפקולטה לרפואה.
בשנים אלו הרצה גם במכללת תל-חי בחוג לפסיכולוגיה.
עד שנת 2002 הרצה כץ באוניברסיטת תל אביב לתלמידי תואר שני, במסגרת החוג להיבטים התפתחותיים בחינוך, בבית הספר לחינוך.
בשנת 1974 הגיע כץ לקריית שמונה כאשר עבד מרצה מחליף בחוג לפסיכולוגיה במכללת תל-חי.
במהלך שהותו בעיר, נחשף לצרכים הטיפוליים הדחופים של ילדי העיר, אשר חיו באותה תקופה תחת הפגזות מגבול הצפון.
המגע עם התושבים המקומיים הניע את כץ להתחיל בפועלו החינוכי בעיר.
הוא הקים וניהל תחנה אזורית רב-מקצועית להתפתחות הילד, אשר בצמוד לה נפתח גן ילדים ייחודי לשירות אוכלוסיית אצבע הגליל וצפון רמת הגולן.
במקביל, שימש בשנים אלו כיו"ר תחום הגיל הרך בקרית שמונה.
מתוקף תפקידו ריכז כץ פעולות טיפוח בגילאי 0-6, אשר כללו פיתוח פרויקטים קהילתיים בתחום הדרכת הורים לעבודה חינוכית עם ילדיהם בגיל הרך, הדרכה והשתלמויות לאחיות בריאות הציבור ולסגלי מעונות היום והגנים.
כץ סיים את תפקידו בקרית שמונה ב-1986.
בין השנים 1978-1983 נשלח רמי כץ כנציג ישראל מטעם אגף השיקום במשרד הרווחה, להשתלמות מיוחדת בקליניקות בארצות הברית ובאירופה, בראשות פרופ' דלקטו, שם העמיק את ידיעותיו בתחום האבחון והשיקום של ליקויים תפקודיים בשל פגיעה מוחית או ליקוי בארגון הנוירולוגי.
בעקבות לימודים אלו פיתח כץ את הגישה הנוירו-התפתחותית-תפקודית (NDFA).
הוא החל לעסוק באבחון, טיפול, הדרכה, ייעוץ והעברת השתלמויות בתחום ליקויי תפקוד ולמידה במסגרות רבות, ביניהן התחנות לשיקום ולייעוץ מקצועי של ברית התנועה הקיבוצית ברמת גן ובחיפה, והתחנות להדרכת הילד והמשפחה של התנועה הקיבוצית בתל אביב ובגבעת חיים, וכן במרכז של אגודת תקווה בתל אביב.
בתחילת שנות ה-80 הקים כץ את מרכז "כישורי למידה" – המרכז לקידום תפקודים, אותו הוא מנהל עד היום.
מטרת המרכז היא לקדם ולסייע לקהלים רבים ומגוונים, בתחומי הכשרה מקצועית, אבחון וטיפול פרטי, ולקדם את התוכנית החינוכית בפיקוח משרד החינוך.
בין השנים 1983-1988 שימש כץ כיו"ר החטיבה לפסיכולוגיה התפתחותית בהסתדרות הפסיכולוגים בישראל.
בשנות ה-80 שימש כחבר בוועדת תכנון החינוך בתחום טעוני-טיפוח, שהקים מנכ"ל משרד החינוך דאז, אלעד פלד.
בין 1987-1990 מונה ליו"ר הוועדה המקצועית לענייני פסיכולוגיה התפתחותית וחבר בהנהלת מועצת הפסיכולוגים.
החל מ-1988 כץ מרכז ומנחה תוכנית חינוכית לקידום כישורי הלמידה וההתנהגות בגני ילדים ובבתי ספר, בפיקוח משרד החינוך.
מטרת התוכנית היא קידום תפקודים ויכולות של כלל הילדים, ברמה הקהילתית.
במסגרת פעילותו הפעיל כץ תוכנית חינוכית זו במסגרת גנים ממלכתיים וממלכתיים-דתיים בעשרות ערים ברחבי הארץ.
בשנת 2005 זכתה התוכנית בהכרה ובתקצוב של קרן ון ליר הבינלאומית ובהכרה של משרד החינוך של בוסטון.
התוכנית נבדקה על ידי עיריות תל אביב-יפו, הרצליה ופתח-תקוה, וכן על ידי קרן ון ליר, הוצגה מטעמה בכנסים בינלאומיים, וזכתה למענק כספי לצורך הטמעתה בערים נוספות בישראל.
יישומי התוכנית על ידי הצוותים החינוכיים בשטח זכו במספר פרסי חינוך.
רמי כץ נשוי להדס, מורה בתחום המדעים והטבע ומדריכה ארצית להקניית דרכי למידה, ולהם שני ילדים.
הגישה הנוירו-התפתחותית מתייחסת אל הילד כאל יצור מתפתח ודינאמי, שתפקודיו נבנים זה על גבי זה, בסדר מסוים.
כישוריו והתנהגותו נקבעים על ידי מגע הגומלין המתמיד שבין גורמים תורשתיים ומבניים, (המשפיעים על רצף הבשלתה של מערכת העצבים המרכזית שלו), לבין התנסויותיו השונות בסביבה בה הוא גדל.
התנסויותיו הבסיסיות של הילד בסביבה חיוניות לעצם הוצאתן לפועל של אפשרויות תורשתיות הגלומות בו בכוח.
טיבן ותדירותן של ההתנסויות יקבעו במידה רבה את איכותם של תפקודיו וכישוריו המתפתחים.
הגישה הנוירו-התפתחותית מתחקה אחר הרצף ההתפתחותי של התפקודים, וחוקרת את ההתנסויות החיוניות לבנייתם.
ביישומיה בתוך מערכת החינוך משתדלת הגישה הנוירו-התפתחותית לעצב סביבת למידה, הכוללת התנסויות בסיסיות ההכרחיות לפיתוחם האופטימלי וקידומם של כישורי הלמידה וההתנהגות של כלל התלמידים.
הגישה מופעלת על ידי המרכז שהקים רמי כץ, בשלוש רמות עשייה:
רמת הטיפול – אם התגלה אצל אדם ליקוי בתפקוד חשוב (לדוגמה: ילד נכשל בלימוד הקריאה), האבחון מתחקה אחר התפקודים הבסיסיים הלקויים, שבגללם תפקוד זה פגוע, והטיפול מתייחס לקידום ושיפור תפקודי-בסיס אלה.
רמת המניעה – אם ידועים התפקודים הבסיסיים, שהפרעה בהם עלולה למנוע התפתחות של תפקודים חשובים בעתיד (למשל: קריאה, תקשורת שפתית, נינוחות חברתית ועוד) – ניתן לאתר את הליקויים בשלב מוקדם (כגון במעון, בגן או בכיתות היסוד בבית הספר), לטפל בהם מראש, ולמנוע בכך את הכשלים העתידיים.
המפגש של הגישה הנוירו-התפתחותית-תפקודית עם הידע הפדגוגי של המחנכים, מאפשר לשלב את מגוון ההתנסויות שבונות את תפקודי היסוד עם כל תוכני הלימוד.
בין היתר, שילוב זה הופך את תהליך הלמידה של הילדים לכיפי ומשחקי.
התוכנית החינוכית לקידום כישורי הלמידה וההתנהגות
התוכנית לקידום כישורי הלמידה וההתנהגות ולמניעת האלימות במערכת החינוך, המושתתת על הגישה הנוירו-התפתחותית-תפקודית, מיועדת לספק לאנשי החינוך כלים להבנת צורכיהם ההתפתחותיים של הילדים, ודרכים לשינוי מערך ההתנסויות שלהם, כך שיפתחו טוב יותר את תפקודיהם הבסיסיים, ויתנסו בלמידה מהנה ומעניינת יותר באווירה נינוחה וידידותית.
התוכנית נמצאה יעילה בשיפור תחומי תפקוד בסיסיים התפתחותיים, ובשיפור אקלים הגן והכתה.
התוכנית פותחה בדרך של מפגש בין שני תחומי מומחיות: מומחיות נוירו-התפתחותית-תפקודית ומומחיות פדגוגית.
התחום הנוירו-התפתחותי תרם לתוכנית את הבנת התפתחות תפקודיו וכישוריו של הילד; והכרת ההתנסויות הסביבתיות המשפיעות על התפתחות תפקודים אלה.
התחום הפדגוגי תרם לתוכנית מגוון רחב של יישומים פדגוגיים ודידקטיים להתנסויות הסביבתיות האלו, בהפעלה היומיומית של הילדים במערכת החינוך.
מטרת העל של התוכנית היא לאפשר לכל ילד לפגוש, באמצעות מערכת החינוך, מגוון רחב של התנסויות, שיאפשר קידום מרבי של תפקודיו ומכלול האינטליגנציות שלו.
רם (רמי) יוסיפוב (נולד ב-30 במאי 1966) הוא גיטריסט ישראלי, מוזיקאי, מלחין ומפיק מוזיקלי וחבר בלהקת טיפקס.
יוסיפוב נולד בחולון וב-1989 הצטרף ללהקת "טיפקס".
הוא הלחין ללהקה מספר שירים, בהם "ביום שייפלו הכוכבים", "ואתה", "ואלס הזמר" ו"שיר סופה בים" (שהוקלט גם כקטע אינסטרומנטלי בשם "הבלדה לסופי").
לאחר כעשרים שנה במהלכן הלהקה נודעה בציבור, היא נבחרה לייצג את ישראל באירוויזיון עם השיר "Push the Button" (כפתור אדום).
כמה חודשים לאחר פירוק הלהקה הוציא יוסיפוב אלבום עם 14 קטעים מוזיקליים יחד עם גלעד אפרת.
לאחר הוצאת האלבום צירפו השניים את אדם מדר להרכב מוזיקלי בשם "אקו".
בשנת 2019, הוציא אלבום סולו בשם "One Line".
יוסיפוב מופיע במופע "רמי מארח" בשיתוף אמנים שונים ובניהם גלעד אפרת (קונטרבס), אבי אגבבה (כלי הקשה)
בנוסף לפעולתו כגיטריסט להקת טיפקס, מופיע רמי ברחבי הארץ עם אמנים שונים ובהרכבים מגוונים, בניהם גלעד אפרת, איתו גם יצר אלבום במשותף.
הוא הופיע כנגן עצמאי ובהרכבים מספר פעמים בפסטיבלי מוזיקה שונים ובהם פסטיבל ישראל, פסטיבל סולם יעקב ופסטיבל אבו גוש.
בשנת 2021 הופיע עם יצירותיו בפסטיבל הג'אז באילת.
יוסיפוב גרוש ולו שלושה ילדים.
הוא מתגורר בבנימינה ומלמד גיטרה.
הוא חובב סרטי טבע ובהופעותיו מוקרנים קטעי סרטי טבע ממקומות שונים בעולם.
רשת חנויות רמי לוי שיווק השיקמה 2006 בע"מ, המוכרת בשם המקוצר רמי לוי שיווק השקמה או רמי לוי היא חברה המפעילה רשת מרכולים בישראל ונמצאת בשליטתו של איש העסקים רמי לוי, המשמש גם כמנכ"ל החברה.
מרדכי ברקוביץ' הוא יו"ר הדירקטוריון שלה.
ב-2011 מנתה הרשת כעשרים סניפים ותפסה כ-20% מנתח השוק בירושלים ומקום שלישי במדינת ישראל כולה עם כ-7% מנתח השוק.
נכון לסוף 2023 כוללת הרשת כ-57 סניפים.
מניות החברה נסחרות בבורסה לניירות ערך בתל אביב והן כלולות במדד תל אביב 125.
רשת "רמי לוי שיווק השקמה" החלה לפעול בשנת 1976 בחנות משפחתית, בבעלותו של רמי לוי, ברחוב השיקמה בשוק מחנה יהודה בירושלים.
באוגוסט 2019 החנות המקורית נסגרה בשל שרפה שפרצה בה, ופתחה מחדש בשנת 2022.
ב-1981 פתח חנות נוספת בשכונת רמות אלון בשטח של כ-200 מ"ר, את חנות הענק הראשונה שלו פתח לוי ב-1992 בשכונת תלפיות ובהמשך הרחיב את הפעילות במתכונת זו של חנויות דיסקאונט גדולות.
בשנת 2007 הונפקה "רשת חנויות רמי לוי שיווק השיקמה 2006 בע"מ" בבורסה לניירות ערך בתל אביב, ורמי לוי ממשיך להיות בעל השליטה בה.
הכנסות החברה באותה שנה הסתכמו במעל 689 מיליון ש"ח, ב-2008 צמחו לכ-945 מיליון ש"ח עם רווח נקי של כ-50 מיליון ש"ח.
באותה שנה נמכרו 10 אחוזים מהחברה לבית ההשקעות "פסגות".
ב-2010 נרשם גידול נוסף בהכנסות לכ-1.7 מיליארד ש"ח.
ביולי 2015 הודיעה הרשת על רכישת 7 סניפים של רשת "מגה", שהועמדו למכירה עקב המשבר הכספי שפקד את "מגה".
לפני הרכישה הפעילה הרשת 34 סניפים.
חברה בת בבעלות מלאה בשם רמי לוי שיווק השקמה תקשורת בע"מ החלה לשווק בחודש דצמבר 2011 שירותי טלפון סלולרי במתכונת של מפעיל רשת סלולרית וירטואלית (MVNO), על פי הסכם עם חברת פלאפון תקשורת בע"מ.
בשנת 2011 החלה החברה בפיילוט של הפעלת סוכנות ביטוח בסניפיה ושל מכירה באמצעות אתר האינטרנט שלה.
בתחילת שנת 2016 מיזגה שיווק השקמה אל תוכה את פעילות חברת הבת שלה ביכורי השקמה, אשר סיפקה לה פירות וירקות.
במרץ 2017 פסק בית הדין האזורי לעבודה בבאר שבע כי צעד זה נעשה באופן פיקטיבי במטרה למסמס את התאגדות עובדי ביכורי השיקמה.
בית הדין הטיל על לוי והחברות שבשליטתו לשלם להסתדרות החדשה פיצוי בסך 1.5 מיליון ש"ח.
בינואר 2018 רכשה החברה כ-20% מרשת "קופיקס" בעלות של 105 מיליון ש"ח.
ביולי 2018 מימשה החברה את אופציית השליטה ב"קופיקס" ועלתה מאחזקה של 20% ל-50.01%.
בספטמבר 2025 רכשה החברה את מלוא השליטה ברשת.
באפריל 2018 השלימה החברה רכישה של 50.01% מרשת "גוד פארם" בתמורה ל-16 מיליון ש"ח.
באוקטובר 2019 רכשה החברה את רשת "שווייצריה הקטנה" בעלות של 18 מיליון ש"ח.
בשנת 2021 הורשעו החברה ושניים מבכיריה במסגרת הסדר טיעון בעבירות של פגיעה בפרטיות ושימוש שלא כחוק במאגרי מידע שהיו בידיה כמפעילת סלולר, נגד מובילי ההתארגנות בביכורי השקמה עיתונאים שפרסמו עליה כתבות שליליות ועוד.
על החברה נגזר לשלם קנס בן 600 אלף שקלים ופיצויים בסך 200 אלף שקלים.
על המנכ"ל אופיר אטיאס נגזר קנס בסך 75 אלף שקלים ומאסר על תנאי, ועל קצין הביטחון שלמה אדרת ג'וליאן נגזרו קנס של 20 אלף שקלים וחמישה חודשי עבודות שירות.
בשנת 2023 חברת לייפסטייל תבעה את רשת רמי לוי וחברה שבשליטת בתו של לוי בטענה שהעניקה רישיון לייצור והפצת מותג BEVERLY HILLS POLO CLUB לחברה אחרת, וזו סיפקה את המוצרים לרמי לוי, על אף שברישיון היה איסור על הפצת מוצרים בחנויות מזון וכאלה שלא אושרו על ידי התובעת.
ביהמ"ש דחה חלק מהטענות אבל הורה לפצות את לייפסטייל.
בשנה זו האשימה מועצת הדבש בישראל את החברה גם במכירת דבש מיובא המכיל רכיבי סירופ מעבר למותר בתקן הישראלי, על סמך בדיקות מעבדה.
בעקבות החשיפה הוגשה כנגד לוי תובענה ייצוגית.
עם פרוץ מלחמת חרבות ברזל סבלה הרשת מהיעדרות של עובדים רבים, וניסתה למלא את השורות באמצעות מתנדבים.
בספטמבר 2024, מינה רמי לוי את בתו, יפית אטיאס, למנכ"לית משותפת לצידו.
אטיאס, שכיהנה במשך 10 שנים כסמנכ"לית השיווק של החברה, נכנסה לתפקידה בינואר 2025 ומנהלת את החברה יחד עם אביה, שמחזיק ב-39.91% מהחברה.
בתפקידה הנוכחי, אטיאס הייתה שותפה להקמת המותג הפרטי ולקשרים השיווקיים עם הספקים, וקודם לכן החזיקה במגוון תפקידים במשך כ-15 שנים.
רמי לוי הדגיש כי יפית "ביססה את יכולות ויסודות הניהול שלה" ותסייע להוביל את הפיתוח העסקי והשיווקי של החברה".
באוגוסט 2025 הטילה רשות ניירות ערך על החברה קנס של 1.4 מיליון ש"ח (בנוסף לקנס של 250 אלף ש"ח על רמי לוי כמנכ"ל החברה וקנס של 200 אלף ש"ח על סמנכ"ל הכספים בחברה) בעקבות דיווח מטעה ברבעון הראשון של 2023.
אסטרטגיית הפעילות של הרשת הדוגלת בסל מוצרים זול, הביאה את לוי לעימותים מול ספקים כמו זכיינית קוקה-קולה בישראל, החברה המרכזית לייצור משקאות קלים, שסירבה למכור לרשת את מוצריה, עד שנאלצה לחזור בה עם התערבותו של הממונה על ההגבלים העסקיים.
עימותים מתוקשרים היו מול רשתות המזון הגדולות, תחרות שהתבטאה במלחמת מחירים אגרסיבית ובמבצעים כמו קילוגרם בשר עוף בפחות משקל אחד (לוס לידר).
בנוסף לפעילות הקמעונאית, עוסקת החברה בשיווק סיטונאי לחנויות מכולת, מינימרקטים ומוסדות באזור ירושלים רבתי ובשיווק סחורה שאינה דורשת הובלה בקירור.
חברה בת בשם ביכורי השקמה בע"מ, שבה החברה שותפה בחלקים שווים עם חברת ביכורי השדה דרום שיווק בע"מ, מספקת לרשת את הפירות והירקות הנמכרים בה.
רמי לוי שיווק השקמה תקשורת בע"מ, המוכרת גם כרמי לוי תקשורת, היא חברת תקשורת המפעילה רשת סלולרית וירטואלית – במתווה MVNO.
החברה היא חברת בת של רמי לוי שיווק השקמה, חברה ציבורית בשליטתו של איש העסקים רמי לוי.
החברה מספקת שירותי טלפון נייד באמצעות שימוש בתשתיות פיזיות קיימות של חברת פלאפון.
החברה החלה את פעילותה בדצמבר 2011, הראשונה מבין סדרת חברות המפעילות רשת סלולרית וירטואלית.
קידומות המספרים שהוקצו למנויים חדשים של הרשת הם: 055-66 וכן קידומת 055-67 למנויים הכשרים ברשת ובשל מדיניות ניידות המספרים בישראל ניתן להעביר לרשת מספרים ששייכים לחברות אחרות.
המודל העסקי של החברה הוא רכישת מלאי גדול של דקות שיחה, מסרונים ונפחי גלישה סלולרית מחברת פלאפון במחיר נמוך, ומכירתם לצרכן במחיר גבוה מעט יותר מהמחיר אותו רכשה.
החברה פועלת במתכונת לפיה הלקוח משלם תשלום חודשי בסיסי ותשלום על פי צריכה של דקות ומסרונים.
בנוסף, משווקת החברה טלפונים סלולריים, אך מתקיימת הפרדה מוחלטת בין התשלום עבור המכשיר לתשלום עבור צריכת שירותים בפועל.
החברה נגררה בהמשך דרכה לשיטת "הכול כלול" המבוססות על תוכניות האנלימיטד (UnLimited) בעיקר כצורך עולה משוק תחרותי ובעקבות כניסתם של שתי שחקניות חדשות (הוט מובייל וגולן טלקום) שנכנסו לשוק התקשורת ושינו את מפת המחירים לצרכן.
פעילות החברה מתבססת על רשת המרכולים הקיימת של רמי לוי, "רמי לוי שיווק השקמה", ואצל משווקים הפועלים מטעמה.
שיטת העבודה כיום בתחום השיווק היא מסירת כרטיסי סים חינם למשווקים והתמחור בגינם יבוצע אצל המשווק המורשה, השיטה הייחודית הותאמה כדי להימנע מהתעסקות עם חשבונאות מורכבת מול ספקים ומשווקים והיא מצליחה בעיקר בגלל המחירים הזולים של החברה שלא מצריכים "שיטות שכנוע במכירה".
בשנת 2021 הורשעה החברה בעבירה של שימוש במאגרי מידע בניגוד למטרתו ונקנסה ב-600 אלף שקלים.
בכירים בחברה הורשעו בעבירות נוספות.
רמי יהושע (נולד ב-25 באוקטובר 1959) הוא פרסומאי ואיש עסקים ישראלי.
הוא הבעלים והיו"ר של קבוצת הפרסום "יהושע\TBWA", מגופי הפרסום הגדולים בישראל.
התגייס לצה"ל בשנת 1977 ושירת במגוון תפקידים ביחידת מודיעין קרבי וסיים את שירותו בדרגת סרן לאחר מלחמת לבנון הראשונה.
ב-1986 סיים באוניברסיטת בר-אילן תואר ראשון במדעי המדינה וסוציולוגיה ובעל תואר שני ביחסים בינלאומיים.
בתקופת לימודיו שימש עוזר מחקר והוראה בתחום מדעי המדינה.
את דרכו בתקשורת החל ב-1985 כאחד ממקימי העיתון חדשות.
ב-1991 הפך לשותף במשרד הפרסום "בילצקי, ערמוני, יהושע", ובמאי 1994 הקים את משרד הפרסום "יהושע ושות'".
בשנת 1997 רכשה חברת הפרסום האמריקאית TBWA (מקבוצת OMNICOM, קבוצת הפרסום הגדולה בעולם כיום שנסחרת ב) 25% מהחברה, ושמה שונה ל"יהושע\TBWA".
בשנת 2022, יהושע וחברת לימה של לי מלאך יצרו שותפות לצורכי תוכן בדיגיטל.
בדצמבר 2021 פורסם באתר "המקום הכי חם בגיהנום" תחקיר העוסק בהטרדות מיניות שביצע יהושע בעובדות החברה.
בעקבות התחקיר, השעה יהושע את עצמו מתפקידו בחברה, אך חזר לפעילות בה כעבור חודשים ספורים.
יהושע מכהן כחבר במספר ארגונים חברתיים, בהם אגודות הידידים של מכון ויצמן למדע, מרכז רפואי מאיר, מרכז רפואי רמב"ם, שיבא, האופרה הישראלית, אגודת בית חולים שניידר, מרכז רפואי רבין וחבר באקדמיה הישראלית לקולנוע וטלוויזיה.
בנוסף רמי יהושע חבר בוועד המנהל של תיאטרון גשר.
החל מ-2007 היה חלק מצוות שביצע שינוי בחינוך בישראל במסגרת ועדת דברת.
ב-2008 הקים את תנועת "ישראלי אמיתי לא משתמט", המעודדת גיוס לצה"ל.
ב-2016 היה מפיק שותף בסרט "סופת חול", זוכה פרס אופיר לסרט הטוב ביותר, שנבחר לייצג את ישראל בתחרות על פרס אוסקר לסרט הזר הטוב ביותר.
רמי סולימני (נולד ב-8 באוגוסט 1952) הוא דוקטור לחינוך, מנכ"ל עמותת אשלים בג'וינט ישראל לשעבר וזוכה פרס יושב-ראש הכנסת לאיכות החיים לשנת 1997.
סולימני נולד ב-1952 במעברת קסטינה בקריית מלאכי, שנתיים לאחר שהוריו עלו לישראל מפרס.
בבית הספר היסודי לימדו אותו מורות חיילות ובגיל 13 נשלח לפנימיית כנות.
הוא בוגר תואר ראשון בגאוגרפיה וחינוך, תואר שני בקרימינולוגיה מהאוניברסיטה העברית, ותואר שני במדעי החברה מאוניברסיטת חיפה.
ב-2014 סיים את לימודיו בתוכנית המכללה לביטחון לאומי, ולאחר מכן כתב עבודת דוקטורט במסגרת המרכז לחקר החינוך באוניברסיטת סאסקס בנושא "הובלת שינוי במערכת החינוך".
סולימני החל את דרכו המקצועית כמורה לגאוגרפיה והמנהל הראשון של בית הספר מפנה, המרכז לחינוך טכנולוגי לנוער בירושלים.
במסגרת התפקיד פיתח מודל עבודה ייחודי לנוער מנותק, שזיכה אותו בשנת 1992 בפרס מטעם הסתדרות המורים.
בשנת 2005 התמנה למנכ"ל עמותת "אשלים".
במסגרת תפקידו פיתח תוכניות ומודלים חדשניים שזכו להכרה ולהפצה במערכות החינוך והרווחה, ביניהן:
סביבת חינוך חדשה (סח"ח) – תוכנית לקידום הישגים לתלמידים "תת משיגים".
הורים וילדים יחד (PACT) – תוכנית לקידום ילדים יוצאי אתיופיה בגיל הרך ומשפחותיהם.
מוטב יחדיו – תפיסה קהילתית שתורגמה לתוכנית תשתית מערכתית לאוכלוסיות הפגיעות ביותר בחברה (ערבים, חרדים, עולים) ופועלת מאז בעשרות שכונות מצוקה בפריפריה החברתית והגאוגרפית של מדינת ישראל.
התחלה טובה – תוכנית הפועלת ב-170 יישובים במסגרת התוכנית הלאומית לילדים ולנוער בסיכון וכוללת מערך ארגוני, פיתוח מקצועי והכשרה ייחודיים בגיל הרך.
מיזם ההתנדבות הישראלי – הפועל במטרה להרחיב את המודעות, האיכות, הכמות, ההשפעה והנגישות של ההתנדבות הבין-מגזרית בישראל, באמצעות חיזוק ופיתוח תשתיות התנדבות בנות קיימא.
יתד – תוכנית לאומית לצעירים וצעירות במצבי סיכון.
פרס יושב-ראש הכנסת לאיכות החיים – על הישגיו בתחום קידום חינוך הנוער בישראל (נובמבר 1997)
אזרח כבוד של קריית מלאכי (יום העצמאות 2001)
רשימת 50 אנשי החינוך המשפיעים ביותר בישראל (2012)
אות יקיר עמותת אפשר – על תרומתו לקידום העבודה החינוכית-סוציאלית למען ילדים ובני נוער בישראל (נובמבר 2014)
אברהם משה לונץ (נודע בשם רמי לונץ; 28 באפריל 1931 – 5 ביוני 2013) היה תת-אלוף בחיל הים, שירת בפריגטות ובמשחתות, פיקד על אח"י נגה (ק-22), הדריך בקורס חובלים ובפו"מ זרוע ים, היה קצין מטה בנושאי גילוי ניווט וקשר, ראש מחלקת מודיעין ים ונספח ימי באיראן.
לאחר שחרורו מצה"ל עסק בשיווק אמצעי לחימה בחברת "אלביט" והיה סגן מבקר מערכת הביטחון.
רמי לונץ, בשמו המלא אברהם משה לונץ, נולד לאסתר ומתתיהו לונץ.
נקרא על שם סבו, אברהם משה לונץ חוקר ארץ ישראל.
דודתו היא הסופרת חנה לונץ בולוטין.
בשנת 1936 עברה המשפחה לחיפה.
האב, מתתיהו לונץ, ניהל את סניף הבנק בחיפה, היה ראש ועד ההורים של בית הספר הריאלי והיה פעיל בארגון החבל הימי לישראל.
רמי חונך להתגאות בסבו שעל שמו נקרא לו לדוגמה בדרך חייו וביחסו ל"אדם באשר הוא אדם".